Nič

Nič (gr. me on, lat. nihil, non ens) je chýbanie niečoho alebo neexistencia niečoho, a to: 
 v relatívnom zmysle slova, t. j. chýbanie vlastností, stavov, procesov na niečom určitom,
 v absolútnom zmysle slova, ako chýbanie bytia vôbec. 
V prvom prípade ide o nič ako protiklad niečoho. V druhom prípade ide o nič ako protiklad bytia. V tomto druhom prípade ide teda o nebytie.

 Filozofické názory 
 Podľa Wolffa je nič to, čo nie je, ani nemôže byť.Nič - názory naň z FILITu.
 Podľa Plotina je nič hmota a zlo.
 Podľa Platóna je nič hmota.
 Nič je podľa židovsko-kresťanskej kozmológie to, z čoho Boh stvoril svet.
 Podľa Hegela je nič dialektický protiklad bytia, ktorý dialektickou syntézou s bytím vytvára dianie.
 Nič sa podľa filozofie existencie zjavuje prostredníctvom úzkosti, v ktorej tkvie neustále vyhýbanie sa pred niečím, čo je v skutočnosti ničím. Podstatou ničoho je ničovanie, čiže odmietavé poukazovanie na súcno topiace sa v celku, t. j. na ničotnosť všetkého súcna.
 Nič je podľa Demokrita prázdno ako podmienka existencie mnohého, pohybu a zmeny.

 Referencie 

 Iné projekty 

 Externé odkazy 


Kategória:Abstrakcia